Llysgenhadon:  
Tasg Gwanwyn   
**2019**

Canllaw i athrawon

Canllaw i athrawon

**Cefndir**

Yn 2015, dywedodd plant a phobl ifanc drwy holiadur *Beth Nesa* Comisiynydd Plant Cymru mai bwlio oedd un o’u prif bryderon ac roedd angen gwneud mwy o waith i’w daclo. Dechreuon waith ar ‘Stori Sam’ – prosiect ar daclo bwlio – cynhyrchom adroddiad, cynlluniau gwers, arddangosfeydd gwrth-fwlio ac arddangosfa celf yn y Senedd. Cawsom ymateb positif i’r prosiect, ond roedd plant a phobl ifanc yn teimlo fod mwy o waith i’w wneud ar hyd, yn benodol ar seibrfwlio.

Rydym wedi bod yn casglu data gan blant a phobl ifanc er mwyn darganfod mwy am eu bywydau ar-lein, sut maen nhw’n teimlo am seibrfwlio a’r ffyrdd gorau o fynd i’r afael â seibrfwlio. Bu plant a phobl ifanc ar draws Cymru yn cymryd rhan mewn gweithdai a grwpiau ffocws. Gwnaethom hefyd siarad ag athrawon a gweithwyr ieuenctid er mwyn dysgu mwy am y sialensiau maen nhw’n wynebu wrth ddelio ag achosion o seibrfwlio a beth all wella er mwyn helpu taclo’r materion yn ysgolion a lleoliadau gwaith ieuenctid.

Mae yna nifer o hawliau plant yn y CCUHP sy’n cael eu bygwth neu’u gwadu mewn nifer o achosion o fwlio derbyniom ni fel rhan o ‘Stori Sam’. Yn benodol:

* **Erthygl 2** - Ni ddylai unrhyw berson ifanc gael eu trin yn wahanol oherwydd pwy ydyn nhw, ble maen nhw’n byw neu beth maen nhw’n ei gredu.
* **Erthygl 6** - Yr hawl i fywyd a’r hawl i ddatblygu.
* **Erthygl 8** - Yr hawl i hunaniaeth.
* **Erthygl 19** - Yr hawl i amddiffyniad rhag pob math o drais a chamdriniaeth.
* **Erthygl 28** - Yr hawl i gael addysg.

**Negeseuon allweddol**

Siaradon ni gyda dros 400 o blant a dros 150 gweithiwr proffesiynol ar gyfnod yma o’r prosiect. Dyma eu negeseuon allweddol:

* Dywedodd **plant a phobl ifanc** wrthym fod llawer o brofiadau negyddol ar-lein yn gyffredin, gan gynnwys negeseuon negyddol am edrychiadau a hunaniaeth, cael eu rhewi o'r grwpiau ‘poblogaidd’ a'r bygythiadau o drais.
* Byddai llawer o blant a phobl ifanc yn gwerthfawrogi strategaethau sy'n cael eu harwain gan bobl ifanc eraill
* Yn aml nid oes gan **athrawon** digon o wybodaeth am yr apiau newydd ac mae’n eu llethu. Yn aml mae'n rhaid iddynt ddelio â bwlio sydd wedi digwydd dros nos neu ar y penwythnos, ac maent yn teimlo bod hyn yn cael effeithio ar yr ystafell ddosbarth. Mae rhai athrawon yn rhwystredig os yw rhieni yn cymryd rhan mewn ffordd negyddol ar-lein ar ôl i blant gael eu bwlio, neu’n caniatáu i blant iau ddefnyddio apps a gemau a gynlluniwyd ar gyfer pobl ifanc neu oedolion hŷn.
* Mae **pobl ifanc a gweithwyr proffesiynol** yn dweud wrthym fod rhieni'n ansicr ynghylch beth i'w wneud pan fod plant yn cael eu bwlio ar-lein ac nad ydynt yn aml yn deall bywydau ar-lein eu plant. Maent wedyn yn teimlo'n siomedig os nad yw ysgolion yn gweithredu pan mae eu plant yn cael eu bwlio ar-lein.

Rydym wedi defnyddio’r negeseuon allweddol i hysbysu’r dasg hon ar gyfer Gwanwyn 2019.

**Tasg Gwanwyn 2019**

Hoffwn i’n Llysgenhadon Gwych ac Uwchradd i sefydlu grŵp gweithredu yn eu hysgolion ac i godi ymwybyddiaeth o seibrfwlio.

Dylai’r grŵp gynnwys pobl ifanc sy’n barod i gymryd rhan, arwain ar weithgareddau ac sy’n angerddol dros wneud rhywbeth positif i daclo seiberfwlio.

Mae’r dasg yn seiliedig ar weithgareddau a chamau gweithredu dywedodd plant a phobl ifanc, athrawon a gweithwyr ieuenctid bydd yn helpu taclo bwlio ar-lein.

Dywedodd bobl ifanc wrthym ni hoffan nhw leoliadau diogel i drafod y materion a sut i ymdopi ac i seiberfwlio cael ei gymryd o ddifri.

Dywedodd bobl ifanc a’u hathrawon bod strategaethau dan arweiniad cyfoedion yn effeithiol wrth geisio taclo bwlio ar-lein.

**Canllawiau i athrawon**

* Rydym wedi creu pecyn gweithredu sy’n cynnwys gweithgareddau a chamau gweithredu i’r grŵp defnyddio yn eu hysgol neu gymuned. Mae yna fersiynau cynradd, uwchradd a hygyrch o’r pecyn gweithredu i gael.
* Y bwriad yw i bobl ifanc i deimlo perchnogaeth dros y pecyn gweithredu. Hoffwn ni i athrawon galluogi pobl ifanc i arwain y gweithgareddau lle’n bosib, ac i gefnogi’r bobl ifanc fel sy’n addas.
* Hoffwn ni i athrawon a gweithwyr cefnogi pobl ifanc i sefydlu eu grŵp trwy:
  + Helpu nhw i ddeall y wybodaeth
  + Gadael iddyn nhw chwarae rhan mewn arwain gweithgareddau
  + Gwrando ar eu syniadau
  + Eu cefnogi i weithredu’r newidiadau
* Gall pobl ifanc ddefnyddio’r pecyn gweithredu fel rhan o’u cwricwlwm. Rydym wedi cysylltu’r pecyn gyda fframweithiau sydd yn y cwricwlwm ar ddiwedd y ddogfen.
* Mae gan y pecyn gweithredu symbolau hygyrch gweledol (Widgit) ac mae’n gallu cael ei ddefnyddio i gefnogi dull cyfathrebu llawn gyda phlant a phobl ifanc gydag anghenion dysgu ychwanegol.
* Efallai bydd gennych chi grŵp tebyg yn barod e.e. arweinwyr digidol sy’n gallu gwneud y dasg, neu gallwch sefydlu grŵp hollol newydd. Gallwch gynnal etholiad, dewis enwau allan o het neu gwahodd pob un sydd â diddordeb i gymryd rhan.
* Bydd y grŵp yn gryfach os fod y cynrychiolwyr yn adlewyrchu’r amrywiaeth yn eich cymuned. Dylai pob plentyn neu berson ifanc sydd yn dangos diddordeb gael y cyfle i gymryd rhan.
* Mae’r pecynnau gweithredu yn cynnwys taflen gwerthuso i’r grŵp gwblhau erbyn **Dydd Gwener 12 Ebrill**. Bydd hyn yn rhoi cyfle i’r grŵp ddweud sut roeddent yn teimlo am y dasg, beth wnaethon nhw a dangos y newidiadau meant wedi creu.
* Gallwch hefyd ddangos gwaith y grŵp [ar Drydar](http://www.twitter.com/complantcymru) yn ein **#AwrHawliau** (bob Dydd Gwener 12yp – 1yp)

**Sut bydd yr adnodd hwn yn cefnogi gwaith yr ysgol?**

* Bydd yr adnodd yn **grymuso plant a phobl ifanc** a rhoi rôl weithredol iddynt mewn creu newid yn eu hysgolion.
* Mae’n gallu cefnogi datblygiad canlyniadau’r **Fframwaith Llythrennedd a Rhifedd Cenedlaethol**, gyda chysylltiadau i ganlyniadau yn y llinynnau llafaredd, darllen ar draws y cwricwlwm ac ysgrifennu.
* Mae’n gallu cefnogi datblygiad canlyniadau’r **Fframwaith Cymhwysedd Digidol**, yn benodol y llinynnau dinasyddiaeth a chynhyrchu.
* Y **Fframwaith Addysg Bersonol a Chymdeithasol** trwy ddinasyddiaeth weithgar, iechyd a lles emosiynol a pharatoi ar gyfer dysgu gydol oes.
* Mae’n gallu cynnig cyd-destun dilys i ddatblygu sgiliau sy’n perthyn i Dystysgrif Her Sgiliau **Bagloriaeth Cymru** yng Nghyfnod Allweddol 4.
* **Fframwaith Arolygu Cyffredin Estyn 2017** yn y meysydd arolygu Lles ac agweddau at ddysgu a Gofal, cymorth ac arweiniad.
* **Pedwar Diben** y cwricwlwm newydd i Gymru, yn benodol:

|  |  |
| --- | --- |
| **Dysgwyr uchelgeisiol, galluog sydd:** | * Yn gallu egluro’r syniadau a chysyniadau y maent yn dysgu amdanynt [1.5] * Yn defnyddio technolegau digidol yn greadigol i gyfathrebu a dod o hyd i wybodaeth a’i ddadansoddi [1.8] |
| **Cyfranwyr mentrus, creadigol sydd:** | * Yn meddwl yn greadigol er mwyn ail-lunio a datrys problemau [2.2] * Yn arwain ac yn chwarae rolau gwahanol mewn timau’n effeithiol ac yn gyfrifol [2.5] * Yn mynegi syniadau ac emosiynau drwy wahanol gyfryngau [2.6] * Yn rhoi o’u hegni a’u sgiliau fel y bydd pobl eraill yn elwa [2.7] |
| **Dinasyddion egwyddorol, gwybodus sydd:** | * Yn trafod materion cyfoes ar sail eu gwybodaeth a’u gwerthoedd [3.2] * Yn deall ac yn arfer eu cyfrifoldebau a’u hawliau dynol a democrataidd [3.3] * Yn deall ac yn ystyried effaith eu gweithredoedd wrth ddewis a gweithredu [3.4] |
| **Unigolion iach, hyderus sydd:** | * Yn deall ac yn ystyried effaith eu gweithredoedd wrth ddewis a gweithredu [4.2] * Â’r hyder sydd ei angen i gymryd rhan mewn perfformiadau [4.7] * Yn wynebu heriau ac yn eu trechu [4.9] |

Hoffwn ddiolch Ysgol Cedewain, Powys am eu gwaith yn cysylltu’r adnodd hwn i’r Pedwar Diben. Gallwch weld y Pedwar Diben yn ei gyfanrwydd isod.



Yr Athro Professor Graham Donaldson, *Dyfodol Llwyddiannus: Adolygiad Annibynnol o’r Cwricwlwm a’r Trefniadau Asesu yng Nghymru,* Chwefror 2015. Ar gael [yma](https://beta.llyw.cymru/sites/default/files/publications/2018-03/dyfodol-llwyddiannus.pdf).